***Agar.io*** é un videoxogo de acción en liña masivo multixogador creado por Matheus Valadares. Cada xogador controla unha célula nun mapa que representa unha placa de Petri, e o obxectivo é gañar a maior candidade de masa absorbendo células máis pequenas e evitando a outras células meirandes. O nome do xogo provén da substancia ágar-ágar, usada en bioloxía para cultivar bacterias.

O xogo recibiu críticas xeralmente favorables pola súa sinxeleza, competitividade e mecánicas, mais tamén foi criticado negativamente pola súa repetitividade. Conseguiu un éxito notable principalmente debido á súa expansión boca a boca nas redes sociais, converténdose nun dos xogos de navegador e plataformas móbiles de maior popularidade no seu primeiro ano. O 3 de maio de 2015 anunciouse unha futura versión descargable para Steam, e a versión móbil para iOS e Android foi publicada o 8 de xullo de 2015 por Miniclip.

Mecánica de xogo
----------------

O obxectivo do xogo é facer medrar unha célula absorbendo boliñas xeradas de forma aleatoria no mapa, que aumentan lixeiramente a masa da célula, e outras células máis pequenas, ó mesmo tempo que cómpre evitar resultar tragado por células máis grandes. Ten catro modos diferentes de xogo, e en todos eles o obxectivo é conseguir a célula máis grande. Os xogadores poden volver a comezar cando unha célula máis grande traga a súa, e poden cambiar a aparencia da célula empregando termos e frases predefinidas, así como con símbolos e peles. A maior masa as células móvense máis lentamente, e perden masa có tempo de forma gradual.

Desenvolvemento
---------------

O brasileiro Matheus Valadares foi o desenvolvedor do xogo, e anunciono por primeira vez en 4chan o 27 de abril de 2015. Escrito en JavaScript e C++, levoulle uns poucos días rematar a súa codificación. O 8 de xullo de 2015 Miniclip publicou unha versión para móbiles iOS e Android. Sergio Varanda, executivo de Miniclip, declarou que o obxectivo principal desta versión era "recrear a experiencia do xogo" nos móbiles, citando os desafíos que comportara recrear o xogo para controis de pantallas táctiles.

Recepción
---------

Trala súa publicación recibiu valoracións xeralmente positivas da crítica, en particular pola súa simplicidade, competitividade e mecánica de xogo. *Engadget* describiuno como "unha boa abstracción da competición pola supervivencia do máis forte que se pode ver en ocasións no nivel microscópico". *Toucharcade* valorou de forma positiva a súa simplicidade, elementos estratéxicos e a súa "personalidade". As críticas negativas enfocáronse principalmente na súa repetitividade e o método de control da versión para móbiles.

O xogo acadou unha rápida popularidade grazas a súa propagación polas redes sociais e a súa emisión en Twitch.tv e YouTube. No 2015 a páxina web do xogo para navegador acadou unha posición entre as 1000 páxinas web máis visitadas na clasificación de Alexa e as versións para plataformas móbiles foron descargadas máis de dez millóns de veces na súa primeira semana de publicación.

O xogo inspirou a moitos desenvolvedores a crear o seu propio Agario.

Notas
-----

*Todas as referencias en inglés agás cando se indique o contrario*

1. ↑  "Agar.io, le nouveau jeu phénomène sur iPhone/iPad et Android". *Pockett.net* (en francés). Consultado o 7 de agosto de 2015.
2. ↑  Irmak, Şafak. "İnternetin Yeni Çılgınlığı: Agar.io". *Webtekno* (en turco).
3. ↑  Eordogh, Fruzsina. "'Agar.io' is your new favorite bored-at-work game: Hardcore Casual game reviews". *TouchVision*. Arquivado dende o orixinal o 27 de setembro de 2015. Consultado o 10 de agosto de 2015.
4. ↑  "Eat and be eaten: How to survive and thrive in Agar.io". *Digital Trends*. 14 de setembro de 2015. Consultado o 21 de novembro de 2015.
5. ↑  Grayson, Nathan. "A Game That's Become A Political Battleground". *Kotaku*. Consultado o 13 de xullo de 2015.
6. 1 2  Livingston, Christopher. "Agario: the dot-gobbling browser game that's a hit on Twitch". *PC Gamer*. Consultado o 6 de agosto de 2015.
7. ↑  "Comment battre vos collègues au jeu en ligne Agar.io" [How to beat your colleagues in the online game Agar.io]. *Le Monde* (en francés).
8. ↑  Anonymous. "No.292440446". *4chan*. Arquivado dende o orixinal o 08 de maio de 2016. Consultado o 16 de abril de 2016.
9. ↑  "Efsane oyunun geliştiricisi ile kısa bir söyleşi yaptık". *Kafakutu* (en turco). Consultado o 26 de agosto de 2015.
10. ↑  Gordon, Scott. "Agar.io: can the Play Store’s top game continue to grow?". *AndroidPit*. Arquivado dende o orixinal o 07 de setembro de 2015. Consultado o 26 de agosto de 2015.
11. ↑  Fingas, Jon. "Agar.io brings massively multiplayer games to the petri dish". *Engadget*. Consultado o 16 de xuño de 2015.
12. ↑  Carter, Chris. "'Agar.io' Review – The Amoeba Boys (and Girls)". *Toucharcade*. Consultado o 10 de agosto de 2015.
13. ↑  Christiansen, Tom. "Agar.io Review: Bursting Your Bubble". *Gamezebo*. Arquivado dende o orixinal o 16 de xullo de 2015. Consultado o 17 de decembro de 2015.
14. ↑  Fox, Glen. "Agar.io review". *Pocket Gamer*. Steel Media. Arquivado dende o orixinal o 03 de marzo de 2016. Consultado o 08 de maio de 2016.
15. ↑  Matuk, Pablo. "Agar.io, el nuevo y sencillo juego de moda". *Unocero* (en castelán). Arquivado dende o orixinal o 01 de agosto de 2015. Consultado o 7 de agosto de 2015.
16. ↑  "agar.io Site Overview". *Alexa Internet*. Arquivado dende o orixinal o 04 de maio de 2016. Consultado o 08 de maio de 2016.
17. ↑  "How Agari.io conquered the App Store, without spending a penny". *Pocket Gamer*. Consultado o 6 de agosto de 2015.

Véxase tamén
------------

### Ligazóns externas

* 

* Páxina web oficial

|  |  |
| --- | --- |
| Control de autoridades | 
* Wd: Q20012932
* GiantBomb: 3030-49592
* HowLongToBeat: 26385
* IGDB: agar-dot-io
* IMDb: tt7549272
* MobyGames: agario
* VGG: 187372

 |